בעת שאנו אורגים את חיינו המשותפים ליחידה אחת, אנו מבטיחים לאהוב, לכבד ולעודד זה את זו, ולעורר השראה האחד בשנייה. נשתדל להיות תמיד פתוחים וכנים, מבינים ומקבלים, אוהבים וסלחניים, בוטחים ונאמנים זה לזו. אנו מבטיחים לעשות כל שביכולתנו על מנת להפיק האחד מהשנייה את הטוב ביותר. נשאף לכך שתקוותינו וחלומותינו, הן האישיים והן המשותפים, ישאו פרי ונמשיך להתפתח ביחד. ברגעים של צער וקושי נעניק זה לזו נחמה ותמיכה; ברגעי האושר וההנאה נצחק ונחגוג ביחד. לאורך שנים רבות שיבואו עלינו לטובה, מי ייתן ונשמר קשר המטפח אינטימיות, כנות ותקשורת. נקים בית שיהיה עשיר במסורת הדת היהודית, בית שיהיה שופע חום, חסד, ואהבה; מי ייתן וביתנו יהיה מלא בקולותיהם הצוהלים של משפחתנו וחברינו. מי ייתן וחיינו יבורכו בהרמוניה, בריאות ואושר. בני משפחתנו וחברינו הקרובים ביותר משמשים לנו כעדים בעת זו, בה אנו מתחייבים האחד לשנייה.

והכל שריר וקיים.

הכלה

החתן

עד

עד

הרב